ΨΗΦΙΣΜΑ ΤΟΥ ΣΥΜΒΟΥΛΙΟΥ της 18ης Νοεμβρίου 1991 σχετικά με την ηλεκτρονική και τις τεχνολογίες των πληροφοριών και των επικοινωνιών (91/C 325/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την ανακοίνωση της Επιτροπής σχετικά με τη βιομηχανική πολιτική σε ένα ανοιχτό και ανταγωνιστικό περιβάλλον: κατευθύνσεις για μια κοινοτική προσέγγιση,

την ανακοίνωση της Επιτροπής για την ευρωπαϊκή βιομηχανία ηλεκτρονικής και πληροφορικής: διαπιστώσεις, συμφέροντα που διακυβεύονται και προτάσεις δράσης,

Εκτιμώντας:

ότι η προσέγγιση της Κοινότητας στο θέμα της βιομηχανικής πολιτικής επικεντρώνεται στην ολοκλήρωση της ενιαίας αγοράς και στην εφαρμογή των κανόνων του ανταγωνισμού σε διεθνές επίπεδο προκειμένου να εξασφαλιστεί, βάσει της ισορροπίας δικαιωμάτων και υποχρεώσεων, ότι οι αγορές των ανταγωνιστριών χωρών θα είναι εξίσου ανοιχτές όσο η κοινοτική αγορά-

ότι η κοινοτική ηλεκτρονική βιομηχανία και οι τεχνολογίες των πληροφοριών και των επικοινωνιών ενέχουν ύψιστη σπουδαιότητα για την ανταγωνιστικότητα της κοινοτικής οικονομίας-

ότι η αμοιβαία πρόσβαση στις αγορές και ο θεμιτός ανταγωνισμός σε παγκόσμια κλίμακα αποτελούν πρώτη προτεραιότητα στους τομείς της ηλεκτρονικής, της τεχνολογίας των πληροφοριών και των τηλεπικοινωνιών- ότι η Κοινότητα αποβλέπει στην ικανοποιητική και έγκαιρη ολοκλήρωση των διαπραγματεύσεων της GATT, που ήδη διεξάγονται-

ότι η ευθύνη για τη βελτίωση της βιομηχανικής ανταγωνιστικότητας βαρύνει κατά κύριο λόγο, τις ίδιες της επιχειρήσεις, αλλά ότι οι δημόσιες αρχές οφείλουν να εξασφαλίσουν στις επιχειρήσεις ένα σαφές και προβλέψιμο πλαίσιο για τις δραστηριότητές τους-

ότι η δημιουργία πανευρωπαϊκών δικτύων και ηλεκτρονικών τηλεπικοινωνιακών ζεύξεων μεταξύ διοικήσεων και υπηρεσιών γενικού ενδιαφέροντος εξυπηρετεί τις ανάγκες των χρήστων-

ότι η υποστήριξη που παρέχει η Κοινότητα για έρευνα και ανύπτυξη, ιδίως σε τομείς που έχουν ζωτική σημασία για την ανάπτυξη της τεχνολογίας και για τη χρησιμοποίησή της από τους χρήστες, αποτελεί σημαντική συμβολή για τη μελλοντική ανταγωνιστική θέση του συγκεκριμένου κλάδου- ότι πρέπει να ενθαρρυνθεί η βιομηχανική συνεργασία, ώστε να αναπτυχθούν στην Ευρώπη καίριας σημασίας και ανταγωνιστικές σε διεθνές επίπεδο τεχνολογίες, ιδίως σε μακροπρόθεσμα πλαίσια-

ότι οι μικρομεσαίες επιχειρήσεις διαδραματίζουν σημαντικό ρόλο ως πηγές καινοτομιών και διάδοσης αυτών των τεχνολογιών- ότι πρέπει να ληφθούν υπόψη ορισμένες πτυχές οικονομικής και κοινωνικής συνοχής και περιφερειακής ανάπτυξης-

ότι η χρησιμοποίηση των τεχνολογιών της ηλεκτρονικής και των τεχνολογιών των πληροφοριών και των επικοινωνιών στην ευρωπαϊκή οικονομία εξαρτάται απόλυτα από την ύπαρξη ανθρώπων με τα κατάλληλα προσόντα,

ΕΞΕΔΩΣΕ ΤΟ ΠΑΡΟΝ ΨΗΦΙΣΜΑ:

Ι

ΤΟ ΣΥΜΒΟΥΛΙΟ:

1. τονίζει ότι, προκειμένου να ενισχυθεί η θέση που έχει λάβει η Κοινότητα υπέρ του ελεύθερου και θεμιτού διεθνούς εμπορίου και ανταγωνισμού:

- η Κοινότητα πρέπει να είναι σε θέση να εξασφαλίζει ταχεία και αποτελεσματική δράση κατά του αθέμιτου ανταγωνισμού και των αθέμιτων πρακτικών,

- η αποτελεσματικότητα των μέσων εμπορικής πολιτικής της Κοινότητας, όπως το αντιντάμπινγκ, θα πρέπει να ενισχυθεί για να προωθηθεί το ελεύθερο και θεμιτό εμπόριο,

- η Κοινότητα πρέπει να εξακολουθήσει να υποστηρίζει τη θέσπιση αποτελεσματικότερων διεθνών κανόνων για να έχουν άνευ διακρίσεων πρόσβαση στην αγορά χρήστες και προμηθευτές, και στους οποίους κανόνες θα περιλαμβάνονται και μέτρα συμμόρφωσης,

- η Κοινότητα πρέπει να διατηρήσει τις προσπάθειές της για την υποστήριξη της θέσπισης των κανόνων ανταγωνισμού, με στόχο την εξάλειψη των πρακτικών περιορισμού του ανταγωνισμού και την αποτελεσματική εφαρμογή τους από όλους τους κύριους εμπορικούς εταίρους της Κοινότητας,

- οι κανόνες της GATT πρέπει να αναπτυχθούν περαιτέρω και να βελτιωθούν όσον αφορά την αποτελεσματικότητά τους-

2. πιστεύει ότι, με βάση τα αποτελέσματα των διαπραγματεύσεων του Γύρου της Ουρουγουάης, ενδέχεται να χρειαστούν πρόσθετες διμερείς πρωτοβουλίες, της Κοινότητας, χωρίς να προδικάζονται οι υφιστάμενες υποχρεώσεις όσον αφορά τη GATT, ώστε να δημιουργηθούν πραγματικά οι προϋποθέσεις πρόσβασης στην αγορά με ίσες ευκαιρίες-

3. αναγνωρίζει την ανάγκη για μια συστηματικότερη συγκέντρωση πληροφοριών για τις εμπορικές πρακτικές, την πρόσβαση στις αγορές και τις μεθόδους διανομής σε όλες τις κυριότερες βιομηχανικές περιοχές του κόσμου-

4. τονίζει τη σημασία που έχει η ύπαρξη ευνοϊκού επιχειρηματικού περιβάλλοντος για τη βελτίωση της ανταγωνιστικότητας των βιομηχανιών ηλεκτρονικής και των τεχνολογιών των πληροφοριών και των επικοινωνιών, λαμβανομένων υπόψη ειδικά του ρόλου και των συμφερόντων των χρήστων και με ιδιαίτερη έμφαση στις μικρομεσαίες επιχειρήσεις και την περιφερειακή ανάπτυξη. Στα μέσα για τη βελτίωση του επιχειρηματικού περιβάλλοντος περιλαμβάνονται τα εξής:

- πλήρης και αποτελεσματική εφαρμογή όλων των σχετικών μέτρων, ιδιαίτερα εκείνων που αφορούν τις κρατικές συμβάσεις, που αποσκοπούν στη δημιουργία της ενοποιημένης αγοράς στην Κοινότητα, συμπεριλαμβανομένης της εφαρμογής συστήματος αποτελεσματικού ανταγωνισμού,

- επιτάχυνση της διαδικασίας για την καθιέρωση της ευρωπαϊκής τυποποίησης και πιστοποίησης ώστε να καλυφθούν οι ανάγκες που προκύπτουν από τη δημιουργία της εσωτερικής αγοράς,

- αναθεώρηση των σημερινών χρηματοδοτικών συστημάτων που εφαρμόζονται στην Κοινότητα, π.χ. όσον αφορά τη διάθεση επιχειρηματικών κεφαλαίων,

- υποδομή συνεργασίας μεταξύ επιχειρήσεων όλων των μεγεθών,

- διευκόλυνση της συνεργασίας, χωρίς στρέβλωση του ανταγωνισμού στην εσωτερική αγορά μεταξύ μεμονωμένων επιχειρήσεων, προκειμένου να είναι σε θέση να ανταγωνίζονται στις παγκόσμιες αγορές, όπως η αγορά της μικροηλεκτρονικής,

- ενίσχυση της ανταγωνιστικής θέσης των υπεργολάβων ώστε να μπορέσουν να ανταποκριθούν στις απαιτήσεις και εξελισσόμενες ανάγκες των συμβεβλημένων με αυτούς αναδόχων επιχειρηματιών,

- προώθηση κανόνων και μηχανισμών συγκρίσιμων με τους αντίστοιχους της εσωτερικής αγοράς προκειμένου η κοινοτική βιομηχανία να τοποθετηθεί σε ένα ισότιμο επίπεδο στις παγκόσμιες αγορές, ιδίως όσον αφορά τις κρατικές συμβάσεις, την τυποποίηση και πιστοποίηση, τη διανομή, την πολιτική του ανταγωνισμού, τις στρατηγικές συμμαχίες και τις ξένες επενδύσεις-

5. τονίζει την ανάγκη δημιουργίας πανευρωπαϊκών δικτύων και ηλεκτρονικών τηλεπικοινωνιακών ζεύξεων μεταξύ διοικήσεων και υπηρεσιών γενικού ενδιαφέροντος, όπου θα λαμβάνονται υπόψη, όσον αφορά τις κοινοτικές δράσεις, οι αποφάσεις που θα λαμβάνουν οι αρμόδιοι κοινοτικοί φορείς-

6. είναι πεπεισμένο ότι η κοινοτική βιομχανία πρέπει να είναι ανταγωνιστική σε παγκόσμιο επίπεδο, ιδίως ως προς την αξιολόγηση στρατηγικών συμμαχιών και επενδύσεων με υψηλές απαιτήσεις κεφαλαίων στα πλαίσια των κανόνων του ανταγωνισμού-

7. είναι επίσης πεπεισμένο ότι πρέπει να ληφθούν μέτρα για να ενισχυθούν οι προσπάθειες της κοινοτικής δραστηριότητας στον τομέα της έρευνας και της ανάπτυξης, λαμβανομένων υπόψη, μεταξύ άλλων, και των συμφερόντων των μικρομεσαίων επιχειρήσεων:

- εστιάζοντας τα σχετικά προγράμματα σε τομείς που είναι ζωτικοί για την ανάπτυξη της τεχνολογίας και την εφαρμογή της από τους χρήστες,

- καθορίζοντας προτεραιότητες και χορηγώντας, κατά το δυνατόν αναλόγως, τα χρηματοδοτικά μέσα που προβλέπει ο κοινοτικός προϋπολογισμός,

- προωθώντας μια καλύτερη συνεργασία μεταξύ των κοινοτικών προγραμμάτων έρευνας και ανάπτυξης και του EUREKA, χωρίς να θιγεί η σημερινή ευέλικτη δομή του EUREKA,

- λαμβάνοντας μέτρα για τη διάδοση και εκμετάλλευση των αποτελεσμάτων της έρευνας και της ανάπτυξης από τους χρήστες σε όλη την Κοινότητα-

8. τονίζει την ανάγκη έντασης των προσπαθειών όσον αφορά την παροχή εκπαίδευσης όλων των επιπέδων στην ηλεκτρονική και στις τεχνολογίες των πληροφοριών και των επικοινωνιών πέρα από τις προσπάθειες που ήδη καταβάλλονται τόσο στο επίπεδο των κρατών μελών όσο και σε κοινοτικό επίπεδο.

ΙΙ

ΤΟ ΣΥΜΒΟΥΛΙΟ ΚΑΛΕΙ ΤΗΝ ΕΠΙΤΡΟΠΗ:

1. να του υποβάλει έκθεση:

- για τις σχετικές μελέτες που αναλαμβάνονται από την Κοινότητα και τα κράτη μέλη της,

- για την πρόσφατη συμφωνία μεταξύ Ηνωμένων Πολιτειών και Ιαπωνίας για τους ημιαγωγούς και για τις συνέπειες που θα έχει για τους ευρωπαίους παραγωγούς και χρήστες,

- για τη σημερινή κατάσταση όσον αφορά την πρόσβαση στις αγορές τρίτων χωρών,

- για τις εφαρμοζόμενες κυβερνητικές πρακτικές στην Κοινότητα και στους κύριους εμπορικούς εταίρους της στον τομέα της ηλεκτρονικής και των τεχνολογιών των πληροφοριών και των επικοινωνιών-

2. να συστήσει, ενδεχομένως εντός της Επιτροπής, ένα κεντρικό όργανο ενημέρωσης το οποίο θα αναλάβει την παρακολούθηση των εμπορικών πρακτικών της πρόσβασης στις αγορές και των μεθόδων διανομής σε όλες τις κυριότερες βιομηχανικές περιοχές του κόσμου-

3. να παρακολουθεί, σε συνεργασία με μια ομάδα υψηλού επιπέδου που θα αποτελείται από αντιπροσώπους των κρατών μελών και, όσον αφορά τα θέματα εμπορίου, με την επιτροπή του άρθρου 113 της συνθήκης EOK, την πρόοδο η οποία θα σημειώνεται όσον αφορά την επίτευξη των στόχων που θέτει το παρόν ψήφισμα, και να υποβάλλει έκθεση, σε τακτά διαστήματα και τουλάχιστον μία φορά ετησίως, σχετικά με την πρόοδο που θα επιτυγχάνεται.

ΙΙΙ

ΤΟ ΣΥΜΒΟΥΛΙΟ ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ:

να λάβουν, και, όπου απαιτείται, να προτείνουν, τα αναγκαία μέτρα για την ενίσχυση των προαναφερόμενων βασικών αρχών κια για την επίτευξη των στόχων που καθορίζονται στο παρόν ψήφισμα. Τα μέτρα αυτά θα πρέπει να τεθούν συγχρόνως σε εφαρμογή επειγόντως.